techiaith/cofnodycynulliad_en-cy huggingface dataset:
English: I am pleased to give the assurance that this building will be maintained as a live theatre, and will be refurbished over a period of time. In fact, it makes its place, and gains its place already, as an example of late modernism in John B. Hilling's latest edition on the architecture of Wales, which has just been published. I have visited Theatr Clwyd myself and have had long discussions with them. We are unable to indicate clearly how we will progress this refurbishment, but I do recognise what the Member says about the importance of the theatre, not only as a cultural asset in north-east Wales, but as an economic driver across the Marches, since it obtains a lot of support, as I know well through my visits there, from the north-west of England as well. It is a high-priority project, both for the Welsh arts council and for Welsh Government, and we will continue to ensure, as the Member says, that this building will remain to be a major production centre for live drama, set as it is in the beautiful countryside of Clwyd, and, in particular, in the area around Mold and the Alyn river.
Welsh: Rwy'n falch o roi sicrwydd y bydd yr adeilad yn cael ei gadw fel theatr fyw, a bydd yn cael ei adnewyddu dros gyfnod o amser. Yn wir, mae iddo le, ac mae wedi ennill ei le eisoes, fel enghraifft o foderniaeth ddiweddar yn argraffiad diweddaraf John B. Hilling ar bensaernïaeth Cymru, sydd newydd gael ei gyhoeddi. Rwyf wedi ymweld â Theatr Clwyd fy hun, ac wedi cael trafodaethau hir gyda hwy. Ni allwn ddynodi'n glir sut y byddwn yn bwrw ymlaen o ran y gwaith adnewyddu hwn, ond rwy'n cydnabod yr hyn y mae'r Aelod yn ei ddweud am bwysigrwydd y theatr, nid yn unig fel ased diwylliannol yng ngogledd-ddwyrain Cymru, ond fel sbardun economaidd ar draws y Gororau, gan ei fod yn cael llawer o gefnogaeth, fel y gwn yn dda o fy ymweliadau â'r lle, gan ogledd-orllewin Lloegr yn ogystal. Mae'n brosiect â blaenoriaeth uchel, i gyngor celfyddydau Cymru a Llywodraeth Cymru, a byddwn yn parhau i sicrhau, fel y dywed yr Aelod, y bydd yr adeilad hwn yn parhau i fod yn ganolfan gynhyrchu fawr ar gyfer drama fyw, wedi'i leoli yn harddwch cefn gwlad Clwyd, ac yn benodol, yn ardal yr Wyddgrug ac afon Alun.
English: With Government funding flowing to the Cardiff capital region city deal, the region continues to identify, prioritise and agree projects and interventions that will drive sustainable economic growth, and benefit the region as a whole.
Welsh: Gydag arian y Llywodraeth yn llifo i fargen ddinesig prifddinas-ranbarth Caerdydd, mae'r rhanbarth yn parhau i nodi, blaenoriaethu a chytuno prosiectau ac ymyriadau a fydd yn sbarduno twf economaidd cynaliadwy, ac a fydd o fantais i'r rhanbarth cyfan.
English: I thank the Cabinet Secretary for that response and I welcome the investment that the city deal will bring, both in terms of jobs and transport. But I'm very concerned about how the deal as a whole has the input of women, and that the services and the projects that are developed take into account what women need. Because, of the council leaders, the 10 council leaders who make up the cabinet for the deal, only one is a woman, Debbie Wilcox from Newport. So, I wondered what steps the Cabinet Secretary could take to ensure that the city deal has a positive impact on women in the community in those areas that are covered by the deal.
Welsh: Diolch i Ysgrifennydd y Cabinet am yr ymateb hwnnw ac rwy'n croesawu'r buddsoddiad a ddaw yn sgil y fargen ddinesig, o ran swyddi a thrafnidiaeth. Ond rwy'n awyddus iawn i weld y fargen yn ei chyfanrwydd yn cael mewnbwn menywod, a bod y gwasanaethau a'r prosiectau a ddatblygir yn ystyried beth y mae menywod ei angen. Oherwydd, o'r arweinwyr cyngor, y 10 arweinydd cyngor sy'n ffurfio cabinet y fargen, un yn unig sy'n fenyw, Debbie Wilcox o Gasnewydd. Felly, roeddwn yn meddwl tybed pa gamau y gallai Ysgrifennydd y Cabinet eu cymryd i sicrhau bod y fargen ddinesig yn cael effaith gadarnhaol ar fenywod yn y gymuned yn yr ardaloedd sydd wedi'u cynnwys yn y fargen.
English: Can I thank Julie Morgan for her question? The issue of gender imbalance, actually, was on my mind just recently, but with regard to another part of Wales, when discussing a particular deal, in north Wales, where, again, I do not believe there is fair balance in terms of men and women as leaders of councils or, indeed, on councils as a whole. The economic action plan makes inclusive growth the Welsh Government's top priority, and I think it's absolutely essential that we talk about inclusive growth, we talk about balance and fair growth, and we need to look - not just in local government, but also in Welsh Government - like the community that we serve. So, it's absolutely essential that, when photographs are taken or when deals are signed, the people who are there with the pen, carrying out that important duty, reflect the communities that they serve. So, it should be balanced and it should be representative of the people of the community that they represent.
Welsh: A gaf fi ddiolch i Julie Morgan am ei chwestiwn? Roeddwn yn meddwl am anghydbwysedd rhwng y rhywiau yn ddiweddar mewn gwirionedd, ond mewn perthynas â rhan arall o Gymru, wrth drafod bargen benodol yn y gogledd, lle nad wyf yn credu bod cydbwysedd teg yn bodoli o ran dynion a menywod fel arweinwyr cynghorau, nac yn wir ar gynghorau yn gyffredinol. Mae'r cynllun gweithredu economaidd yn gwneud twf cynhwysol yn brif flaenoriaeth i Lywodraeth Cymru, a chredaf ei bod hi'n gwbl hanfodol ein bod yn sôn am dwf cynhwysol, ein bod yn sôn am gydbwysedd a thwf teg, ac mae angen inni edrych - nid yn unig mewn llywodraeth leol, ond yn Llywodraeth Cymru hefyd - fel y gymuned rydym yn ei gwasanaethu. Felly, mae'n gwbl hanfodol, pan fo lluniau'n cael eu tynnu neu pan fo cytundebau'n cael eu llofnodi, fod y bobl sydd yno gyda'r pin ysgrifennu, sy'n cyflawni'r ddyletswydd bwysig honno, yn adlewyrchu'r cymunedau y maent yn eu gwasanaethu. Felly, dylai fod yn gytbwys a dylai gynrychioli pobl y gymuned y maent yn ei chynrychioli.
English: Can I commend the Welsh Government and Cardiff council, and the private sector, for the excellent joint working that's doing so much to transform central Cardiff at the moment? The only fly in the ointment that I can see at the moment is the Welsh Government-owned land at Callaghan Square, which I think has been ready for development for some time. It's certainly been owned by the Welsh Government since 2013. When may we see some progress on the disposal of that site for an appropriate use in this very important part of our capital city?
Welsh: A gaf fi gymeradwyo Llywodraeth Cymru a chyngor Caerdydd, a'r sector preifat, am y cydweithio rhagorol sy'n gwneud cymaint i weddnewid canol Caerdydd ar hyn o bryd? Yr unig ddrwg yn y caws a welaf ar hyn o bryd yw'r tir ar Sgwâr Callaghan sy'n eiddo i Lywodraeth Cymru, sydd wedi bod yn barod i'w ddatblygu ers peth amser rwy'n credu. Yn sicr, mae Llywodraeth Cymru wedi bod yn berchen arno ers 2013. Pryd y gwelwn rywfaint o gynnydd o ran gwneud defnydd priodol o'r safle yn y rhan bwysig hon o'n prifddinas?
English: We are considering a particular project in Callaghan Square. The Member, I'm sure, will appreciate the value of that particular land has increased since it was acquired by Welsh Government, and we're working to make sure that it is put to best use for the community and that we gain maximum return on the investment for the taxpayer. I think that, as part of the development of the centre of Cardiff, it could become a crucial point for redevelopment, and so we're keen to make sure that this once-in-a-generation opportunity is maximised for the people of Cardiff and the wider region.
Welsh: Rydym yn ystyried prosiect arbennig yn Sgwâr Callaghan. Rwy'n siŵr y bydd yr Aelod yn sylweddoli bod gwerth y tir hwnnw wedi cynyddu ers i Lywodraeth Cymru ei gaffael, ac rydym yn gweithio i wneud yn siŵr ei fod yn cael ei ddefnyddio yn y ffordd orau ar gyfer y gymuned a'n bod yn gwneud yr elw mwyaf posibl ar y buddsoddiad i'r trethdalwr. Fel rhan o'r gwaith o ddatblygu canol Caerdydd, credaf y gallai ddod yn fan hollbwysig ar gyfer ailddatblygu, ac felly rydym yn awyddus i wneud yn siŵr ein bod yn manteisio i'r eithaf ar y cyfle unwaith mewn cenhedlaeth hwn i bobl Caerdydd a'r rhanbarth ehangach.
English: Item 2 on the agenda this afternoon is questions to the Counsel General, and the first question is from Helen Mary Jones.
Welsh: Eitem 2 ar yr agenda y prynhawn yma yw'r cwestiynau i'r Cwnsler Cyffredinol, ac mae'r cwestiwn cyntaf gan Helen Mary Jones.
English: The Welsh Government continues to press the UK Government to guarantee that EU nationals in the UK won't lose rights, even in a 'no deal' Brexit. Creating a hostile environment in which EU nationals choose to leave would be deeply harmful to our economy, our public services and our international reputation.
Welsh: Mae Llywodraeth Cymru yn parhau i bwyso ar Lywodraeth y DU i warantu na fydd gwladolion yr UE yn y DU yn colli eu hawliau, hyd yn oed mewn Brexit 'dim cytundeb'. Byddai creu amgylchedd gelyniaethus lle mae gwladolion yr UE yn penderfynu gadael yn niweidiol iawn i'n heconomi, ein gwasanaethau cyhoeddus a'n henw da yn rhyngwladol.
English: I'm grateful to you for your answer, Counsel General. You will be aware of how grave the concern continues to be of EU citizens and their families in Wales and across the region. I've, particularly, had concerns raised with me by citizens based in universities in the region that I represent. Have you received a formal response from the Westminster Government to your 'Brexit and Fair Movement of People' paper? And what further reassurances can you give to EU citizens and their families that Welsh Government will continue to prioritise pressing the UK Government on this matter? It is really very distressing to families to feel that they're not welcome in their homes any more, and I'm sure that you would agree with me that this is completely unacceptable.
Welsh: Rwy'n ddiolchgar i chi am eich ateb, Gwnsler Cyffredinol. Fe fyddwch yn gwybod cymaint yw pryder dinasyddion yr UE a'u teuluoedd yng Nghymru ac ar draws y rhanbarth. Mae dinasyddion mewn prifysgolion yn y rhanbarth a gynrychiolaf wedi mynegi eu pryderon wrthyf. A ydych wedi cael ymateb ffurfiol gan Lywodraeth San Steffan i'ch papur 'Brexit a Thegwch o ran Symudiad Pobl'? A pha sicrwydd pellach y gallwch ei roi i ddinasyddion yr UE a'u teuluoedd y bydd Llywodraeth Cymru yn parhau i roi blaenoriaeth i bwyso ar Lywodraeth y DU mewn perthynas â'r mater hwn? Mae'n hynod ofidus i deuluoedd sy'n teimlo nad oes croeso iddynt yn eu cartrefi mwyach, ac rwy'n siŵr y byddech yn cytuno â mi fod hyn yn gwbl annerbyniol.
English: I want to raise the position of European citizens living in Britain, married to a British citizen, with British children, who are afraid that they will have to leave the country, leaving behind their spouse and their children. It's not an academic question, it's not one based on possibility - it's one from one of my constituents who fears such an outcome. What discussion has the Counsel General had with the Westminster Government regarding this potential, very serious problem for the individual concerned?
Welsh: Rwyf eisiau codi sefyllfa dinasyddion Ewropeaidd sy'n byw ym Mhrydain, sy'n briod â dinesydd Prydeinig, sydd â phlant Prydeinig, ac sy'n ofni y bydd yn rhaid iddynt adael y wlad, a gadael eu partner a'u plant ar eu holau. Nid yw'n gwestiwn academaidd, nid yw'n un sy'n seiliedig ar bosibilrwydd - mae'n gwestiwn gan un o fy etholwyr sy'n ofni canlyniad o'r fath. Pa drafodaethau y mae'r Cwnsler Cyffredinol wedi'u cael gyda Llywodraeth San Steffan ynglŷn â'r broblem hon a allai fod yn ddifrifol iawn i'r unigolyn dan sylw?
English: I thank Mike Hedges for that supplementary question, and the issue that he raises is an issue that I'm sure many, if not all of us, have had raised with us in our surgeries, as have our Member of Parliament counterparts. It just goes to show how deep into all communities in Wales this issue reaches. Under the settlement scheme, the constituent who you've described their circumstances - . EU citizens and their family members who, by the end of 2020, have been continuously living in the UK for five years will be required to apply for settled status. People who arrive by then but won't have been here for five years can apply for pre-settled status, which will then enable them to meet that five-year threshold. And if they have close family members who are living overseas at that point, they will be able to join EU citizens after that date where the relationship existed on that date.
Welsh: Diolch i Mike Hedges am y cwestiwn atodol hwnnw, ac mae'r mater y mae'n ei godi yn fater rwy'n siŵr y bydd llawer ohonom, os nad pob un ohonom, wedi'i drafod yn ein cymorthfeydd, fel ein cymheiriaid, yr Aelodau Seneddol. Mae hynny'n dangos pa mor bwysig yw'r mater hwn i bob cymuned yng Nghymru. O dan y cynllun anheddu, mae'r etholwr rydych newydd ddisgrifio ei amgylchiadau - . Bydd angen i ddinasyddion yr UE ac aelodau o'u teuluoedd sydd, erbyn diwedd 2020, wedi bod yn byw yn y DU yn barhaus am bum mlynedd, wneud cais am statws preswylydd sefydlog. Bydd pobl a fydd wedi cyrraedd erbyn hynny, ond na fydd wedi bod yn byw yma ers pum mlynedd, yn gallu ymgeisio am statws preswylydd cyn sefydlog, a fydd wedyn yn eu galluogi i fodloni'r trothwy pum mlynedd. Ac os oes ganddynt aelodau agos o'r teulu sy'n byw dramor ar y pwynt hwnnw, byddant yn gallu ymuno â dinasyddion yr UE ar ôl y dyddiad hwnnw lle'r oedd y berthynas yn bodoli ar y dyddiad hwnnw.
English: I thank the Counsel General for his very comprehensive response to Helen Mary Jones and I agreed with every word of it. It's lamentable that the United Kingdom Government has not taken the moral high ground in this respect. It would have been quite easy for the UK Government, unilaterally, to guarantee the rights of EU citizens lawfully living and working in the United Kingdom, regardless of the EU Commission's view. They, clearly, want to treat people as bargaining chips in the negotiating process, which I think is quite wrong. UKIP fought the recent general elections, and indeed the Assembly election, on a basis of giving such a guarantee to EU citizens living and working in Wales, and my party will give every possible support to the Counsel General and the Welsh Government in its further pressure on the UK Government to do the decent thing.
Welsh: Diolch i'r Cwnsler Cyffredinol am ei ymateb cynhwysfawr iawn i Helen Mary Jones ac roeddwn yn cytuno â phob gair. Mae'n resyn nad yw Llywodraeth y Deyrnas Unedig wedi hawlio'r tir uchel moesol yn hyn o beth. Byddai wedi bod yn eithaf hawdd i Lywodraeth y DU ar ei phen ei hun warantu hawliau dinasyddion yr UE sy'n byw ac yn gweithio'n gyfreithlon yn y Deyrnas Unedig, ni waeth beth yw barn Comisiwn yr UE. Yn amlwg, maent eisiau trin pobl fel testunau bargeinio yn y broses negodi, a chredaf fod hynny'n gwbl anghywir. Ymladdodd UKIP yr etholiad cyffredinol diweddar, ac etholiad y Cynulliad yn wir, ar sail rhoi gwarant o'r fath i ddinasyddion yr UE sy'n byw ac yn gweithio yng Nghymru, a bydd fy mhlaid yn rhoi pob cymorth posibl i'r Cwnsler Cyffredinol a Llywodraeth Cymru wrth iddynt barhau i bwyso ar Lywodraeth y DU i wneud y peth iawn.
English: Well, his party may have campaigned on that basis in the last two elections, but it certainly didn't campaign on the basis of an open and inclusive society during the Brexit referendum itself.
Welsh: Wel, efallai fod ei blaid ef wedi ymgyrchu ar y sail honno yn y ddau etholiad diwethaf, ond yn sicr ni wnaeth ymgyrchu ar sail cymdeithas agored a chynhwysol yn ystod refferendwm Brexit ei hun.
English: Stick to the question.
Welsh: Cadwch at y cwestiwn.
English: And a fair amount of the anxiety caused and suffered by people living in the UK and overseas is as a consequence of the sorts of representations and arguments being made by his party during that referendum.
Welsh: Ac mae cryn dipyn o'r pryder a achoswyd ac a ddioddefwyd gan y bobl sy'n byw yn y DU a thramor yn deillio o'r mathau o sylwadau a dadleuon a gâi eu gwneud gan ei blaid yn ystod y refferendwm hwnnw.
English: Counsel General, the questions have been focused very much upon EU citizens. On Monday, members of the External Affairs and Additional Legislation Committee actually went to the Norwegian embassy, and we were reminded that it's also European Economic Area citizens that we need to reflect upon. So, can I ask you that, when you have the discussions with your colleagues in Westminster, it's actually EU and EEA citizens you need to focus on, to ensure they both get treated equally?
Welsh: Gwnsler Cyffredinol, mae'r cwestiynau wedi canolbwyntio llawer iawn ar ddinasyddion yr UE. Ddydd Llun, aeth aelodau o'r Pwyllgor Materion Allanol a Deddfwriaeth Ychwanegol i lysgenhadaeth Norwy, ac fe'n hatgoffwyd hefyd mai dinasyddion Ardal Economaidd Ewropeaidd sydd angen inni feddwl amdanynt. Felly, a gaf fi ofyn i chi sicrhau, pan fyddwch yn cael trafodaethau gyda'ch cymheiriaid yn San Steffan, eich bod yn canolbwyntio ar ddinasyddion yr UE ac AEE mewn gwirionedd, er mwyn sicrhau eu bod yn cael eu trin yn gyfartal?
English: Well, the Member makes a very important point. It's absolutely vital that we make sure that EEA citizens have the same protection as EU citizens will have under the deal that we understand. We've paid careful attention to the successive drafts of the withdrawal agreement, and we'll continue to make representations in support of that.
Welsh: Wel, mae'r Aelod yn gwneud pwynt pwysig iawn. Mae'n gwbl hanfodol ein bod yn gwneud yn siŵr fod dinasyddion yr AEE yn cael yr un amddiffyniad â dinasyddion yr UE o dan y cytundeb fel y'i deallwn. Rydym wedi talu sylw gofalus i'r drafftiau olynol o'r cytundeb ymadael, a byddwn yn parhau i gyflwyno sylwadau i ategu hynny.
English: Well, the case raises an important question around the interpretation of article 50, which it would be helpful to have answered to ensure that a fully informed decision can be taken on any withdrawal agreement reached between the UK Government and the European Union, or in the case of a 'no deal' outcome.
Welsh: Wel, mae'r achos yn codi cwestiwn pwysig ynghylch y dehongliad o erthygl 50, a byddai'n ddefnyddiol iddo gael ei ateb er mwyn sicrhau y gellir gwneud penderfyniad deallus ar unrhyw gytundeb ymadael y deuir iddo rhwng Llywodraeth y DU a'r Undeb Ewropeaidd, neu os ceir canlyniad 'dim cytundeb'.
English: Thank you for that answer, Counsel General. Clearly, the chaotic scenes that we have seen in Westminster over the failure of the UK Government to actually get anywhere near a deal at this point in time raises this much more to the like of: what can we do to extend or even revoke article 50? And I know that this case puts it back in the ECJ situation, but it's not likely to actually report back until some time towards the end of the year, maybe even after a meaningful vote. So, how can you take this message forward to the UK Government, that the shambles they are creating, they should be addressing this matter, and perhaps looking at the possibility of revoking article 50, so that we can get that extra time that everyone is crying for? Because the time is so short, it's unlikely that we're going to complete anything by March 2019.
Welsh: Diolch ichi am yr ateb hwnnw, Gwnsler Cyffredinol. Yn amlwg, mae'r golygfeydd di-drefn a welsom yn San Steffan o ganlyniad i fethiant Llywodraeth y DU i gael unrhyw beth yn debyg i gytundeb ar hyn o bryd yn gwneud hyn yn llawer tebycach i: beth y gallwn ei wneud i ymestyn neu hyd yn oed i ddirymu erthygl 50? A gwn fod yr achos hwn yn ei roi'n ôl mewn sefyllfa Llys Cyfiawnder Ewrop, ond nid yw'n debygol o adrodd yn ôl mewn gwirionedd tan rywbryd o gwmpas diwedd y flwyddyn, ar ôl pleidlais ystyrlon o bosibl hyd yn oed. Felly, sut y gallwch gyflwyno'r neges hon i Lywodraeth y DU, fod y llanast y maent yn ei greu, y dylent fod yn rhoi sylw i'r mater hwn, ac efallai'n edrych ar y posibilrwydd o ddirymu erthygl 50, fel y gallwn gael yr amser ychwanegol y mae pawb yn erfyn amdano? Oherwydd mae'r amser mor brin, mae'n annhebygol ein bod yn mynd i gwblhau unrhyw beth erbyn mis Mawrth 2019.
English: The memorandum of understanding between the Welsh Ministers and the Secretary of State for Transport, which essentially makes arrangements to facilitate the appointment and funding of a Traffic Commissioner for Wales, was finalised in 2016. My officials provided advice as to the legal basis when memorandum of understanding was entered into.
Welsh: Cwblhawyd y memorandwm cyd-ddealltwriaeth rhwng Gweinidogion Cymru a'r Ysgrifennydd Gwladol dros Drafnidiaeth, sydd yn ei hanfod yn gwneud trefniadau i hwyluso'r broses o benodi a chyllido Comisiynydd Traffig i Gymru, yn 2016. Darparodd fy swyddogion gyngor ar y sail gyfreithiol pan ymrwymwyd i'r memorandwm cyd-ddealltwriaeth.
English: Thank you for that. I now understand that this now comes under our purview, as the Traffic Commissioner for Wales is for Wales. In August of this year, he, or his office, put a notice into the local papers asking for comments from people as to a goods vehicle licensing request that had been made by a superfarm in west Carmarthenshire. And, on behalf of the people of Llanybri, Llanllwch, Llangain, Llansteffan and Alltycnap Road, I wrote back to him raising our objections in the strongest terms. This superfarm has been a long-running sore to their neighbours and there have been many accidents and many problems. To my absolute shock, I got a letter back that said, and I quote, 'As Members of the National Assembly for Wales are not included in the list of statutory objectors' - and we're not always a statutory objector - 'AMs are only able to oppose an application in terms of its impact on them personally if they own or occupy property in the vicinity of the operating centre.' Now that the traffic commissioner has become a Wales entity, I wondered if you would be able to review this situation. I thought it was probably in your purview rather than that of the Cabinet Secretary for Economy and Transport, because, whether we are statutory objectors or not, we represent an awful lot of constituents, and I was absolutely horrified by this response because there are hundreds of people who have been affected by that, and if they ask me to be their voice, the whole point of me standing here before you today is to be their voice.
Welsh: Diolch ichi am hynny. Deallaf yn awr fod hyn bellach yn dod o fewn ein cylch gorchwyl ni, gan fod Comisiynydd Traffig Cymru yn benodiad ar gyfer Cymru. Ym mis Awst eleni, rhoddodd ef, neu ei swyddfa, hysbysiad yn y papurau lleol yn gofyn am sylwadau gan bobl ynghylch cais trwyddedu cerbyd nwyddau a wnaed gan uwchfferm fawr yng ngorllewin sir Gaerfyrddin. Ac ar ran pobl Llan-y-bri, Llanllwch, Llan-gain, Llansteffan a Heol Allt-y-cnap, ysgrifennais yn ôl ato yn nodi ein gwrthwynebiad yn y modd cryfaf. Mae'r uwchfferm hon wedi bod yn boen i'w chymdogion ers amser maith a chafwyd llawer o ddamweiniau a llawer o broblemau. Syndod llwyr i mi oedd cael llythyr yn ôl a ddywedai, a dyfynnaf, Gan nad oes Aelodau o Gynulliad Cenedlaethol Cymru wedi'u cynnwys yn y rhestr o wrthwynebwyr statudol - ac nid ydym bob amser yn wrthwynebydd statudol - ni chaiff ACau wrthwynebu cais o safbwynt ei effaith arnynt hwy'n bersonol oni bai eu bod yn berchen ar, neu'n meddiannu eiddo yng nghyffiniau'r ganolfan weithredu. Gan fod y comisiynydd traffig bellach wedi dod yn endid Cymreig, tybed a fyddech yn gallu adolygu'r sefyllfa hon. Roeddwn o'r farn ei fod yn perthyn i'ch cylch gorchwyl chi yn hytrach nag Ysgrifennydd y Cabinet dros yr Economi a Thrafnidiaeth, oherwydd, pa un a ydym yn wrthwynebwyr statudol ai peidio, rydym yn cynrychioli llawer iawn o etholwyr, a chefais fy mrawychu'n llwyr gan yr ymateb hwn oherwydd mae wedi effeithio ar gannoedd o bobl, ac os ydynt yn gofyn i mi fod yn llais iddynt, yr holl bwynt pam rwy'n sefyll yma ger eich bron heddiw yw bod yn llais iddynt.